‘ปตท.’กำไรหรูปี’54
สารพัดปัจจัยบวกมาตามนัดต่างชาติเข้าถือหุ้นเพิ่มถึง15%
20 ส.ค. 2554

สารพัดปัจจัยบวกมาตามนัดต่างชาติเข้าถือหุ้นเพิ่มถึง15%
ปตท.ลั่นปีหน้าผลดำเนินงานโตขึ้นอีกเยอะ ธุรกิจแม่แจ่ม บริษัทลูกหลานดี ราคาน้ำมันสูง ดึงต่างชาติถือหุ้นถึง 15%
นายเทวินทร์ วงศ์วานิช ประธานเจ้าหน้าที่บริหารการเงิน บริษัท ปตท.(PTT) เปิดเผยว่า ในช่วง 1 เดือนที่ผ่านมา เงินทุนต่างชาติที่ไหลเข้ามาลงทุนในประเทศไทยส่วนหนึ่งได้เข้ามาซื้อหุ้นของ PTT ภายหลังปัจจัยกดดันหลายๆ เรื่องได้คลี่คลายลงทั้งในเรื่องของมาบตาพุด เรื่องแหล่งมอนทารา ซึ่งทำให้ขณะนี้สัดส่วนของนักลงทุนต่างชาติที่ถือหุ้นในบริษัทน่าจะอยู่ในระดับประมาณ 15% ของปริมาณหุ้นที่หมุนเวียนในตลาด
สำหรับผลดำเนินงานของ ปตท.ปีนี้น่าจะเป็นไปตามเป้าหมาย เพราะขณะนี้ชัดเจนในส่วนของบริษัทลูกที่ ปตท.เข้าไปถือหุ้น เช่น บริษัท ปตท.สำรวจและผลิตปิโตรเลียม (PTTEP) และโรงกลั่นได้ผ่านจุดต่ำสุดไปแล้วเมื่อไตรมาส 2 ที่ผ่านมา
ด้านธุรกิจปิโตรเคมีนั้นจะต้องรอดูอีกครั้งว่าไตรมาส 4 นี้เป็นช่วงต่ำสุดของอุตสาหกรรมแล้วหรือยัง เพราะที่ผ่านมามีหลายปัจจัยเข้ามากระทบทั้งปริมาณผลิตใหม่ที่เข้ามานายเทวินทร์ กล่าวถึงผลประกอบการในปี 2554 ว่า น่าจะเติบโตได้ดีเพราะจะมีปริมาณการผลิตเพิ่มเข้ามาจากโรงแยกก๊าซที่ 6 ที่จะผลิตก๊าซได้ประมาณ 250 ล้านลูกบาศก์ฟุตต่อวัน และจะได้ LPG ประมาณ 1.8 ล้านตัน 
ขณะที่ในส่วนของบริษัท ปตท.เคมิคอล (PTTCH) ก็จะได้ก๊าซไปใช้ในการขยายกำลังผลิตในส่วนเคกเกอร์ส่วนเพิ่มอีก 1 ล้านตัน ส่วนราคาน้ำมันประเมินว่าน่าจะอยู่ในระดับ 80 เหรียญสหรัฐต่อบาร์เรล และประเมินค่าเงินบาทแบบอนุรักษนิยมที่ 3031 บาทต่อเหรียญสหรัฐ
กรณีเงินบาทแข็งค่าขึ้น ทำให้ผลการดำเนินงานของบริษัทลดลง เพราะมีรายได้เป็นเงินเหรียญสหรัฐ ประมาณ 1,000 ล้านเหรียญสหรัฐ หรือประมาณ 34 หมื่นล้านบาท แต่ขณะเดียวกันบริษัทก็มีหนี้เงินกู้เป็นเงินเหรียญสหรัฐ ในสัดส่วนประมาณ 28% หรือประมาณ 45 หมื่นล้านบาท ทำให้บริษัทมีกำไรทางบัญชีเกิดขึ้น และในทางกลับกันหากบาทอ่อนค่าบริษัทก็จะมีกำไรจากอัตราแลกเปลี่ยนในฝั่งของรายได้เกิดขึ้นเช่นกัน
ในอนาคตบริษัทมีแผนที่จะเพิ่มสัดส่วนหนี้เงินเหรียญสหรัฐในโครงสร้างเงินกู้ให้ขึ้นมาอยู่ที่ 30% และ ปตท.ได้วางยุทธศาสตร์ว่าจะต้องขยายการลงทุนไปต่างประเทศมากขึ้นการออกหุ้นกู้ 1 หมื่นล้านบาทคาดว่าจะเกิดขึ้นในช่วงต้นเดือน พ.ย.นี้ ซึ่งในจำนวนนี้จะมีประมาณ 20% ขายให้กับนักลงทุนทั่วไป ส่วนที่เหลือจะขายให้กับผู้ถือหุ้นกู้เดิม